Махуэ къэс ягъэщIэращIэ
Налшык къалэр зэIузэпэщ щIыным ехьэлIа лэжьыгъэхэр щIымахуэми зэпагъэуркъым.
Лениным и цIэр зезыхьэ проспектымрэ Головко и цIэр зезыхьэ уэрамымрэ щызэхэкI щIыпIэм и плIанэпитIым илъэс блэкIам щагъэувауэ щытащ тенджыз Iуфэхэм Iус къалэшхуэхэм фIэкIа нэгъуэщI щIыпIэ узыщримыхьэлIэ, конус теплъэ зиIэ пкъыгъуэ гъэжа дахэхэр. Ахэр зэпыщIащ гъущI лэрыпс гъумхэмкIэ. Иджыблагъэ ап хуэдэу ягъэщIэрэщIащ Лениным и цIэр зезыхьэ проспектымрэ Лермонтовым и уэрамымрэ я зэхэкIыпIэри.
ШЭРЭДЖ Дисэ.
